Rozsudok Všeobecného súdu (prvá komora) z 20. októbra 2021 – Novolipetsk Steel/Komisia
(vec T‑790/19)
„Opatrenia, ktoré Únia môže prijať vo vzťahu k účinnosti antidampingových a antisubvenčných opatrení kombinovaných s ochrannými opatreniami – Dovoz plochých výrobkov z ocele valcovaných za studena a výrobkov zo železa valcovaných za tepla, výrobkov z nelegovanej ocele alebo výrobkov z ostatnej legovanej ocele – Zmena nariadení stanovujúcich antidampingové a antisubvenčné opatrenia týkajúce sa výrobkov, na ktoré sa vzťahujú ochranné opatrenia – Zásada zákazu diskriminácie – Zjavne nesprávne posúdenie“
1.      Žaloba o neplatnosť – Prípustnosť – Zamietnutie žaloby vo veci samej bez rozhodnutia o prípustnosti – Voľná úvaha súdu Únie
(článok 263 ZFEÚ)
(pozri bod 30)
2.      Spoločná obchodná politika – Obrana proti dumpingovým praktikám – Uloženie antidumpingových ciel – Kombinácia s ochrannými colnými opatreniami – Zmena antidumpingových ciel na základe vyčerpania colných kvót stanovených v rámci ochranných opatrení – Porušenie zásady rovnosti zaobchádzania – Neexistencia
(Charta základných práv Európskej únie, článok 21; nariadenia Európskeho parlamentu a Rady 2015/477 a 2016/1036, článok 9 ods. 5; nariadenie Komisie 2019/1382)
(pozri body 46 – 54)
3.      Spoločná obchodná politika – Obrana proti dumpingovým praktikám – Uloženie antidumpingových ciel – Kombinácia s ochrannými colnými opatreniami – Kombinácia, ktorá spôsobuje vážnejšie následky než tie, ktoré sú z hľadiska politiky Únie v oblasti ochrany obchodu žiadúce – Súdne preskúmanie – Zjavne nesprávne posúdenie – Dôkazné bremeno
(nariadenie Európskeho parlamentu a Rady 2015/477, článok 1 ods. 1; nariadenie Komisie 2019/1382)
(pozri body 68 – 78, 86)
Predmet
Návrh podaný na základe článku 263 ZFEÚ, na zrušenie vykonávacieho nariadenia Komisie (EÚ) 2019/1382 z 2. septembra 2019, ktorým sa menia určité nariadenia, ktorými sa ukladajú antidumpingové alebo antisubvenčné opatrenia na určité výrobky z ocele, na ktoré sa vzťahujú ochranné opatrenia (Ú. v. EÚ L 227, 2019, s. 1) v rozsahu, v akom sa týka žalobkyne
Výrok
1.
Žaloba sa zamieta.
2.
Novolipetsk Steel PAO znáša svoje vlastné trovy konania a je povinná nahradiť trovy konania, ktoré vznikli Európskej komisii.